Pobeda (uzņēmums)

Pobeda ( — 'uzvara'; pilnais nosaukums OOO Konditerskaja fabrika «Pobeda» (ООО Кондитерская фабрика «Победа»)) ir Krievijas uzņēmums, kas ražo šokolādi un konditorejas izstrādājumus. Tas dibināts 1995. gadā. Pobeda galvenais birojs atrodas Maskavā. Uzņēmums pieder Muravjovu ģimenei.

Pobeda ir trīs ražotnes: Kļemjonovas ciemā (pie Jegorjevskas, Maskavas apgabalā Krievijā), Jegorjevskā un Ventspilī (Latvijā). Visu trīs rūpnīcu kopējā ražošanas platība ir 43 tūkstoši m³.

Ar Pobeda produkcijas realizāciju Eiropas Savienības teritorijā, ieskaitot Lietuvu, nodarbojas uzņēmums Lietuvā Pobeda Confectionery UAB. Igaunijā 2017. gadā reģistrēts uzņēmums Pobeda Confectionery OÜ, kas pārdod Pobeda produkciju šajā valstī.

Vēsture 
Uzņēmums OOO Konditerskaja fabrika «Pobeda» dibināts 1995. gadā.
1999. gadā tās īpašnieki bija laulātais pāris Vitālijs un Olga Muravjovi, un Maskavas apgabala Jegorjevskas pilsētas Kļemenovas ciemā sākta konditorejas rūpnīcas celtniecība. Rūpnīca darbu sāka 2000. gadā. Pirmā produkcija bija šokolādes konfektes „Asorti” dāvanu kārbās. 2001. gadā tika izlaista šokolāde „Rūgtā 72 % kakao”, kura ieguva plašu popularitāti. Vēlāk produkcijas klāsts tika papildināts ar šokolādes konfektēm „Lācīši mežā” un „Sonāte”. Šokolāde un konfektes strauji kļuva iecienītas, un peļņa no to pārdošanas veicināja kompānijas ātru attīstību, kas ļāva investēt otrās rūpnīcas celtniecībā.

Otro rūpnīcu atvēra 2008. gadā Maskavas apgabala Jegorjevskas pilsētā. Tobrīd bija sāktas ražot un ieguvušas atzinību „Pobeda” šokolādes trifeles —– gan klasiskās, gan ar marcipānu. Pārdošanas apjomi pastāvīgi pieauga. 2012. gadā tika izveidota bezcukura šokolādes līnija, kuras ražošanā izmantoja dabīgo saldinātāju stēviju.

2010.–2014. gadā uzņēmums investēja ievērojamu apjomu resursu pamatlīdzekļos, ražošanas līnijās un celtniecībā. Šajos gados „Pobeda” klāstu papildināja jauni produkti, piemēram, konfektes „Bird of happiness”, marmelāde „Bumblebee tummy” un „All at once”, konfektes „Toffee” un „Fanny cows”.

2016. gadā tika atklāta trešā rūpnīca Latvijā, Ventspilī.

Produkcija 
 Rūgtā šokolāde 72% kakao
 Deserta šokolāde ar konjaku
 Deserta šokolāde ar lazdu riekstiem 
 Rūgtā šokolāde bez cukura 72% kakao
 Piena šokolāde bez cukura 36% kakao
 Porainā pienašokolāde Classic
 Šokolāde „Bear family”
 Šokolādes trifeles, pārkaisītas ar kakao 
 Trifeles ar konjaku
 Konfektes „Bear family”
 Konfektes „Bird of happiness”
 Konfektes „Axiome”
 Marmelāde „Bumblebee tummy”
 Konfektes „Toffee”
 Piena īrisi „Funny Cows”
 Marmelāde „All at once”

Darbība Latvijā 

2014. gadā Konditerskaja fabrika «Pobeda» dibināja meitas uzņēmumu Latvijā SIA Pobeda Confectionery. Ražotne organizēta Ventspilī, savukārt tirdzniecības birojs atrodas Rīgā. 
Ventspils rūpnīcas svinīgā atklāšana notika 2016. gada 17. februārī. Projekta attīstībā tika ieguldīti vairāk nekā 10 miljoni eiro.
Ventspilī tiek ražotas šokolādes tāfelītes, tostarp rūgtā šokolāde un bezcukura šokolāde, izmantojot dabīgo saldinātāju stēviju. Šobrīd norisinās investīciju otrais posms, kura noslēgumā rūpnīca uzsāks ražot šokolādes konfektes Bear family, Axiome u.c.

Atsauces

Ārējās saites 
 Uzņēmuma vietne
 http://www.forbes.ru/svoi-biznes/istorii-uspekha/302775-semeinyi-printsip-shokolad-dlya-liftinga-marmelad-ot-troinyashek
 http://www.kommersant.ru/doc/3083247
 http://www.vedomosti.ru/management/articles/2016/02/18/630118-kak-rossiiskaya-konditerskaya-kompaniya-pronikla-wal-mart
 http://www.vedomosti.ru/business/articles/2016/12/16/669996-kremlevskii-mishka-vernetsya-v-prodazhu
 http://www.rbc.ru/business/09/02/2017/589857239a7947445ff17dda
 http://www.rbc.ru/business/02/03/2017/58b6c0cc9a79470a928dd481?from=newsfeed
 http://www.manufacturing-journal.net/pdf/pobeda.pdf

Krievijas uzņēmumi
Konditorejas ražotāji